SL
C 71/36
Uradni list Evropske unije
27.2.2023
Predlog Tožeča stranka Splošnemu sodišču predlaga, naj: — razglasi za ničen in brez učinkov odstavek 4.1.8 strateškega načrta SKP Španije za obdobje 2023-2027, odobrenega z Izvedbenim sklepom Komisije z dne 31. avgusta 2022 o odobritvi navedenega strateškega načrta SKP Španije za obdobje 2023-2027 za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja, s katerim je določena zgornja meja 200 000 EUR za osnovno dohodkovno podporo, ki jo lahko prejme posamezen kmet (v nadaljevanju: sporni ukrep).
Tožbeni razlogi in bistvene trditve Tožeča stranka v utemeljitev tožbe navaja štiri tožbene razloge.. 1.
Prvi tožbeni razlog: kršitev člena 17 Uredbe (EU) 2021/2115 (1) o določitvi pravil o podpori za strateške načrte držav članic v okviru SKP ter o razveljavitvi uredb (EU) št.
1305/2013 in (EU) št.
1307/2013. — Tožeča stranka v zvezi s tem navaja, da Uredba (EU) 2021/2115 državam članicam omogoča, da določijo, katere intervencije izmed tistih, navedenih v poglavjih II, III in IV Naslova II, najbolje ustrezajo njihovim posebnim potrebam in kako jih bodo izvedle.
Vendar pa izpodbijani sklep vključuje intervencijo, ki se razlikuje od intervencij, določenih v navedenem členu, kar pomeni, da je Komisija prekoračila pooblastila in presegla okvir, določen z Uredbo (EU) 2021/2115. 2.
Drugi tožbeni razlog: popoln neobstoj analize in ocene posledic določitve nekritične zgornje meje 200 000 EUR za osnovno dohodkovno podporo, določeno z SKP. — V zvezi s tem navaja, da med sprejemanjem izpodbijanega sklepa ni bila izvedena nobena analiza vpliva tega ukrepa, ne na španski ne na evropski ravni.
Že po opravi predhodnega pregleda bi namreč postalo jasno, da se s spornim ukrepom kršijo cilji SKP, določeni v členih 5 in 6 Uredbe (EU) 2021/2115. 3.
Tretji tožbeni razlog: izkrivljanje enotnega trga in konkurence v škodo španskih kmetov. — V zvezi s tem trdi, da se z izpodbijanim sklepom hudo in neutemeljeno izkrivlja notranji trg ter razdroblja SKP v enem od njenih bistvenih mehanizmov.
Španski kmetje so namreč s spornim ukrepom postavljeni v slabši položaj kot njihovi evropski partnerji. 4.
Četrti tožbeni razlog: kršitev načela sorazmernosti. — V zvezi s tem trdi, da se s spornim ukrepom krši načelo sorazmernosti, ker ni niti primeren niti potreben za dosego cilja, ki mu sledi, in lastnikom kmetij in njihovim delavcem nalaga pretirane in neutemeljene žrtve, ki nikakor niso kompenzirane z doseganjem nobenega prevladujočega javnega interesa.
(1)
Uredba (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št.
1305/2013 in (EU) št.
1307/2013 (UL 2021, L 435, str. 1).
Tožba, vložena 22. decembra 2022 – Thunus in drugi/EIB (Zadeva T-799/22) (2023/C 71/48) Jezik postopka: francoščina Stranke Tožeče stranke: Vincent Thunus (Contern, Luksemburg) in osem drugih tožečih strank) (zastopnica: L. Levi, odvetnica) Tožena stranka: Evropska investicijska banka